open-index/open-wikipedia-markdown huggingface dataset:
Kahoukapu

**Kahoukapu** je bio kralj otoka Havaji na drevnim Havajima. Bio je 10. poznati kralj otoka; umro je 1405.

Prema vjerovanju Havajaca, Kahoukapu je imao „najbolje“ porijeklo – bio je sin polubrata i polusestre; taj brak je bio „sveta unija“. Roditelji su mu bili kralj Havaja Kuaiwa i njegova polusestra, poglavarka Kamuleilani (Kainuleilani) te je bio potomak svećenik-čarobnjaka Haunaʻakamahale i kraljice Malamaʻihanaʻae.

Oženio je svoju sestru Hukulani te je njihov sin bio princ Makalae, koji je smatran bogom te je imao velik *[[kapu]]* (*kapu* = zabrana pristupa podanicima). Na Havajima je unija brata i sestre – ili bratića i sestrične – bila sveta i djeca rođena iz nje smatrana su ljudima posebnih moći.

On je oženio i ženu zvanu Laakapu. Njihov sin je bio kralj Kauholanuimahu.
## Reference
Kahoowahaokalani

**Kahoʻowahaokalani** [Kahoovahaokalani] bio je kralj havajskog otoka Oahua (*Aliʻi Aimoku*), a smatra ga se 17. kraljem otoka. Skraćeno ga se naziva **Kahoowaha**. 

Bio je sin kralja Kānekapuakakuhihewe i kraljice Kalue te unuk kralja Kakuhihewe.

Naslijedio je oca kao kralj nakon njegove smrti te je oženio princezu Kawelolauhuki, s kojom je imao sina Kauakahiakahoowahu.
Kalaʻimanuʻia

**Kalaʻimanuʻia** (**Kalai-manuia**, **Kalai-maneia**) je bila kraljica havajskog otoka Oʻahua, 12. vladar tog otoka.
## Biografija
Kalaʻimanuʻia je bila kći prve kraljice vladarice Oʻahua, gospe Kūkaniloko i njezina muža Luaije, princa Mauija te je bila unuka kralja Piliwalea. Naslijedila je svoju majku na prijestolju Oʻahua nakon njezine smrti. Dala je sagraditi hramove te je njezina vladavina bila mirna. Udala se za poglavicu Lupekapukeahomakaliʻija, koji joj je pomagao u upravljanju otokom. Ovo su djeca Kalaʻimanuʻije i Lupekapukeahomakaliʻija:
*Kaʻihikapu 
*Kū-a-Manuia 
*Haʻo
*Kekela (Kekala-a-Manuia)

Drugi muž Kalaʻimanuʻije bio je Napulanahumahiki-a-Haʻo.
## Izvori i bilješke
Kalaniʻōpuʻu-a-Kaiamamao

**Kalaniʻōpuʻu-a-Kaiamamao** [Kalaniopuu-a-Kaiamamao] (o. 1729. - 1782.) bio je havajski monarh, poglavica plemena. Vladao je u vrijeme kad je James Cook došao do Havaja. Roditelji su mu bili Kalaninuiamamao i Kamakaimoku, a djeca Kīwalaʻō i Keōua Kuahuʻula. Majka mlađeg sina zvala se Kānekapōlei, a starijeg Kalola Pupuka-o-Honokawailani.

Bio je djed kraljice Keōpūolani te pradjed dvojice kraljeva.
Kalanikauleleiaiwi

**Kalanikauleleiaiwi** [Kalanikauleleiaivi] bila je kraljica otoka Havaji koja je živjela u 17. i 18. stoljeću. Bila je supruga kralja i suvladarica.

Kalanikauleleiaiwi je bila rođena kao princeza. Njezina je majka bila kraljica vladarica Keakealaniwahine, a otac njezin muž Kaneikaiwilani.

Udala se za svoga polubrata Keaweikekahialiʻiokamokua, koji je naslijedio majku. Bila mu je i suvladarica te prateta kralja Kalaniʻōpuʻu-a-Kaiamamaa, koji se susreo s Europljanima.

Smatra se da je bila pretkinja velikog kralja Kamehamehe I.

Njezin prvi muž bio je Kaulahea II., a njihova je kći bila Kekuiapoiwa I.

Svom je polubratu rodila Kalanija Kamu Keeaumoku-nuija, koji je bio otac Keoue, a taj se smatra ocem Kamehamehe I. Imala je i kćer Kekelaokalani I.

Treći joj je muž bio Kauaua-a-Mahi, s kojim je imala dva sina: Alapainuija i Haae-a-Mahija.

Na kraju se udala za poglavicu Lonoikahaupua, koji je imao visoko porijeklo. Njihova su djeca bili Keawepoepoe i Kanoena. Bila je pretkinja kraljice Kaʻahumanu.
## Izvori
Kalanikaumakaowākea

**Kalanikaumakaowākea** je bio kralj havajskog otoka Mauija na drevnim Havajima. Vladao je tim otokom prije nego što je kralj Kamehameha I. Veliki ujedinio Havaje.
## Etimologija
*Kalani* na havajskom znači "nebeski" ili "poglavica" (*ka* je član, a *lani* doslovce znači "nebo"). Cijelo ime znači "poglavica koji pripada Wākei, a kojeg oči gledaju". U havajskoj mitologiji, Wākea je ime boga neba. Kraljica Ema Havajska je imala ime *Kalanikaumakaʻamano*.
## Obitelj
Kalanikaumakaowākea je bio sin kralja Kauhiakame (sin kralja Kamalalawalua i njegove supruge Piʻilaniwahine I.) i njegove kraljice Kapukini III., koja je bila kći poglavice Makakaualiʻija. Bio je iz dinastije Paumakue.

Supruga kralja Kalanikaumakaowākeje bila je kraljica Kekaikuihala I., koja je znana i kao Kaneakaula. Njezini roditelji su bili poglavica Kuhinahinau od Kawaihaea i njegova žena Keakahiwaʻakama.

Kalanikaumakaowākea i njegova kraljica imali su troje djece:
*Piʻilaniwahine II., majka kraljice Lonomaʻaikanake
*Lonohonuakini, kralj Mauija, nazvan po bogu Lonu
*Kalanikauanakikilani (kći)

Kalanikaumakaowākea je imao i konkubinu imenom Makakuwahine (*wahine* = "žena"). Ovo su njihova djeca:
*ʻUmi (znan i kao ʻUmi II.)
*Kauloaiwi
## Izvori
Kalanikukuma

**Kalanikukuma** (o. 1555. - ?) (*lani* = "nebo") bio je havajski poglavica, 13. kralj otoka Kauaija.

Njegovi su roditelji bili kralj Kahakumakapaweo i kraljica Kahakukukaʻena te je naslijedio oca na vlasti.

Oženio je Kapoleikauilu i dobio sina Kahakumakalinu, svog nasljednika.

Bio je daleki predak kraljice Kamakahelei i kralja Kaumualiʻija te kraljice Kapiolani.
 
## Izvori
*Samuel Manaiākalani Kamakau: *Ruling Chiefs of Hawaii*
*Abraham Fornander: *An Account of the Polynesian Race: Its Origin and Migrations*
Kalapa

**Kralj [[Havaji|Havaja]] Kalapa**, spomenut u pojanjima, bio je kralj na drevnim Havajima. On je 6. poznati kralj otoka Havaji.

Njegovo ime je u pojanjima dano i kao **Kalapanakuʻioʻiomoa**.

Kalapa je bio sin princa Kanaloe i njegove sestre Makoʻani te unuk poglavarice Molokaija Hualani i njenog muža Kanipahua, kralja Havaja.

Kalapa, znan i kao **Kalapaua**, naslijedio je okrutnog kralja Kamaiʻolea na tronu.

Legende opisuju kako je Kamaiʻole iskorištavao seksualno mnoge žene te su se ljudi pobunili. Nakon što je on ubijen, Kalapa je zavladao otokom, a bio je smatran dobrim vladarem.

## Obitelj
Kalapa je oženio ženu zvanu Malamaʻihanaʻae, koju pojanja zovu i Makeʻamalamaʻihanai. Njihov sin je bio veliki Kahaimoelea. On je naslijedio oca.
## Reference
Kalaunuiohua

Kralj **Kalau** je bio kralj otoka Havaji na drevnim Havajima. Poznat je i kao **Kalaunuiohua** (havajski: *nui* = "veliki"; *ohua* = "sluga").

Nije poznato kada je rođen. Roditelji su mu bili kralj Kahai IV. (Kahaimoelea) i kraljica Kapo od Havaja te je oca naslijedio.

Kalau je prema mitu bio potomak junaka Heme.

Oženio je svoju polusestru Kaheku, kćer Kapo i nekog Maninija, čije je porijeklo ostalo nepoznato. Sin Kalaua i Kaheke bio je kralj Kuaiwa.

Kaheka je bila unuka – preko majke – „čarobnjaka“ Haunaʻakamahale i njegove žene Malamaʻihanaʻae, koja je bila i žena kralja Kalape od Havaja.

Podanici su Kalaua i njegovu ženu smatrali božanskim bićima te su vjerovali da oni imaju posebne moći.

Kaheka je imala još jednog muža, čije je ime Kunuiakanaele.

Kalau se nije bojao svećenika ni čarobnjaka te je dao ubiti jednu vješticu, kojoj je ime Waʻahia. Prema mitu, njezin duh je potom opsjeo Kalaua.
## Reference
Kalanipehu

**Kalanipehu** (*kalani* = "nebeski") bio je kralj havajskog otoka Molokaija u 17. stoljeću. Spomenut je u drevnim pojanjima.

On je bio najmoćniji poglavica Molokaija na početku 17. stoljeća.

Nažalost, imena njegovih roditelja nisu se sačuvala.

Prije njega, otokom su vladali njegovi preci, koji su bili potomci kralja Keʻoloʻewe i njegove supruge Nuʻakeje.

Nije jasno preko koga je Kalanipehu bio član dinastije Kamauaue.

Kalanipehu je imao kćer imenom Kumakakaha, čiji je muž bio poglavica Pune zvan Kuikai, koji se na Molokai preselio. On je bio rođak kraljeva otoka Havaji.

Kumakakaha i njezin muž postali su preci obitelji Kaiakea.
## Reference
Kamaloohua

**Kamaloʻohua** (*ohua* = "sluga"), znan i kao **Kamaloʻohua-a-Kuhimana** ("Kamaloʻohua, sin Kuhimane") ili **Kamalu-Ohua**, bio je kralj (*Moʻi*) havajskog otoka Mauija na drevnim Havajima.

Bio je sin kralja Kuhimane od Mauija (dinastija Paumakue) i njegove sestre-supruge Kaumane I. te unuk kralja Aloa i njegove kraljice Moekeaeje. Genealogija kraljeva Mauija je opisana u drevnim pojanjima.

Kamaloʻohua je oženio ženu zvanu Kapu, čije ime može značiti "sveta". Njihov sin je bio kralj Loe od Mauija, otac kralja Molokaija Kahokuohue.
## Biografija
Kamaloʻohua je naslijedio svog oca na prijestolju otoka Mauija.

Kralj otoka Havaji Kalaunuiohua napao je Maui te je pobijedio Kamaloʻohuu. Zatim je napao otok Oahu, povevši sa sobom Kamaloʻohuu, koji se poslije ponižen vratio na Maui, gdje je nastavio vladati.

Tijekom vladavine Kamaloʻohue, na Havaje su pristigli "bijeli ljudi".

Plovilo zvano Mamala došlo je u Wailuku. Ime bijelog kapetana na havajskom je Kaluiki-a-Manu, dok su ostali bijeli ljudi prozvani Neleike, Malaea, Haʻakoa i Hika.

Pretpostavlja se da su ti došljaci, znatno svjetlije pute od Havajaca, bili možda Japanci. Druga je mogućnost da su to bili putnici ekspedicije Álvara de Saavedre Ceróna.
## Reference
Kamauaua

**Kamauaua** (havajski *Kamauʻaʻua*) bio je prvi poznati poglavica (ili kralj; havajski *Aliʻi Nui*) havajskog otoka Molokaija. Spomenut je u drevnim pojanjima i legendama.

Vladao je u 11. ili 13. stoljeću te je osnovao svoju dinastiju.

Bio je ponosan na svoje podrijetlo, ali se ne zna tko su mu bili roditelji, premda se njegova loza smatrala vrlo plemenitom, a njegov je sin Keoloewaakamauaua bio predak kraljeva. (Pretpostavlja se da je Kamauaua bio potomak tahićanskog princa Nanaulua.)

Njegova je žena bila kraljica Hinakeha, a njihovi su sinovi bili:
*Kaupeepeenuikauila
*Keoloewaakamauaua
*Haili
*Ulihalanui

Kaupeepeenuikauila se odrekao prava na vladanje, a Haili je bio predak kraljice Kanikaniaule. O njegovu najmlađem sinu nije ništa poznato.

Naslijedio ga je drugi sin, Keoloewaakamauaua, preko kojeg je bio djed kraljice vladarice Kapauanuakee i pradjed Kamauliwahine.

U doba Kamauaue živio je poglavica Paumakua od Oahua.
## Reference
Kamauliwahine

Plemkinja i princeza **Kamauliwahine** [Kamaulivahine] (havajski *wahine* = "žena") bila je kraljica havajskog otoka Molokaija, 4. vladar tog otoka. Njezino je podrijetlo spomenuto u pojanjima. Navodno potječe od princa s Tahitija, Nanaulua.

Njezini su roditelji bili kraljica Kapauanuakea i njezin muž Lanileo. Preko svoje majke, bila je unuka kralja Keoloewaakamauaue.

Naslijedila je svoju majku na prijestolju.

Muž joj se zvao Laniaiku, a njihova je kći bila kraljica vladarica Hualani, koja se udala za kralja otoka Havaji.
## Reference
Kalaninuiamamao

**Kalaninuiamamao** je bio princ Havaja, sin Keaweikekahialiʻiokamokua i Lonomaaikanake, nećak Kalanikauleleiaiwi i stariji polubrat Kalanija Kame Keeaumoku-nuia. 

Imao je nekoliko supruga. 

Prva se zvala Kamakaimoku. Ona je bila majka Kalaniʻōpuʻu-a-Kaiamamaa. Druga žena mu je bila polusestra, Kekaulike-i-Kawekiuonalini, majka Keawemauhilija. 

Njegove druge žene bile su Kapaihi-a-Ahu, Kalani-kumaikiekia i Kaolanialii; ova mu je bila kći te mu je rodila kćer Alapaiwahine.
 
## Izvori
Kamalalawalu

**Kamalalawalu** ("sin osam grana") bio je kralj havajskog otoka Mauija na drevnim Havajima. On je poznat iz starih legendi.

Bio je sin i nasljednik kralja Kihe i kraljice Kumake te unuk velikog kralja Piʻilanija.

Oženio je ženu zvanu Piʻilaniwahine I. te su imali djecu:
*Kalakauaʻehu (sin)
*Paikalakaua (sin)
*Piʻilani-Kapokulani (kći)
*Kekaikuihaiaokekuʻimanono (kći)
*Umikalakaua (sin)
*Kaunoho I. (sin)
*Kauhiakama (sin i nasljednik) 

Kamalalawalua je porazio poglavica Lonoikamakahiki od Havaja. Postoje petroglifi koji prikazuju taj poraz, a nalaze se na plaži Kahaluʻu.
## Reference
Kamehameha I Veliki

**Kamehameha I. Veliki** (o. 1758. - 8. svibnja 1819.) bio je prvi kralj Havaja. Osvojio je sve havajske otoke. Njegovo puno ime bilo je **Kalani Paiʻea Wohi o Kaleikini Kealiʻikui Kamehameha o ʻIolani i Kaiwikapu kaui Ka Liholiho Kūnuiākea**.
## Biografija
### Rođenje
Ne zna se kada je točno Kamehameha rođen. Prema legendi, trebao se roditi veliki vladar koji bi ujedinio sve otoke. Znak njegova rođenja bio bi komet. Halleyjev komet mogao se vidjeti na Havajima 1758. Vjerojatno je Kamehameha rođen te godine.

Postoji teorija da je rođen 1737.

Njegovi su roditelji bili Keōua i Kekuʻiapoiwa II. Njegov se mlađi brat zvao Keliimaikai.

Kamehamehino ime znači "usamljeni".

### Ujedinjenje otočja
1779. Kamehameha je putovao s poglavicom Kalaniopuu-a-Kaiamamaom. Susreo se s Jamesom Cookom. Bio je to Kamehamehin prvi susret s nekim tko nije bio Havajac.

Kalaniopuu-a-Kaiamamaa je naslijedio njegov sin Kivalao. Kamehameha je dobio religijski položaj. Poglavice koji su podržavali Kamehamehu bili su Keeaumoku Pāpaiahiahi, Keaveaheulu, Kekuhaupio, Kameʻeiamoku i Kamanawa I.

Kamehameha je podigao hram posvećen bogu rata Kukailimokuu.

Nakon što je postao kralj cijelog otoka Havaji, odlučio je osvojiti cijelo otočje. Njegovi su savjetnici postali Isaac Davis i John Young.

1795. Kamehameha je isplovio s 960 kanua i 10 000 vojnika. Postao je vladar gotovo cijelog otočja. 1803. se razbolio, ali se oporavio.

Postao je prvi kralj Havaja.

### Vladavina
Kamehameha je zabranio ljudske žrtve te je donio novi zakon.

Bio je sljedbenik stare havajske religije. Nije ozbiljno shvaćao kršćane.
### Smrt
Kamehameha je umro 8. svibnja 1819. Tijelo su mu skrili prijatelji Hoapili i Hoolulu.

## Vanjske veze
Kaneʻalai

**Kaneʻalai** (**Kane-a-Laʻe**) bila je velika plemkinja i kraljica vladarica havajskog otoka Molokaija u 18. stoljeću, *Aliʻi Wahine*, te također kraljica supruga Mauija.
## Biografija

Kaneʻalai je bila kći plemića Luahiwe II. (član kraljevske obitelji Kauaija) i plemkinje Kahoʻoia-a-Pehu.

Poznata je po tome što je zasadila stablo jabuke.

Udala se za havajskog kralja Keaweikekahialiʻiokamokua te su imali četvero djece.

Nakon njegove se smrti preudala za Kekaulikea, kralja Mauija. Njihova je kći bila kraljica Luahiwa, nazvana po djedu.

Zbog Kaneʻalai je njezin posinak Kamehameha-nui odgajan kao dječak u Waialui.

Njezini su unuci i drugi plemići s Molokaija otišli pomoći Kamehameha-nuiju.
## Izvori
Kanipahu

**Kanipahu** (vladao od 1215. do 1245.) je bio kralj otoka Havaji (havajski *Hawaiʻi*) na drevnim Havajima, iz dinastije Pili. 

Bio je sin kralja Kaniuhua i kraljice Hiliamakani te je oca naslijedio na tronu. Djed mu je bio Kukohou.

Kanipahu je oženio ženu zvanu Alaʻikauakoko. Njihovi sinovi su bili Kanaloa (nazvan po jednom bogu) i Kalapa.

Premda je Kanipahu bio zakoniti vladar otoka, svrgnuo ga je čovjek zvan Kamaiole. Kanipahu je pobjegao na otok Molokai, gdje je živio kao podanik kraljice Hualani, koja se kasnije za njega udala te mu rodila jedno dijete, sina zvanog Kalahumoku.

Kalapa je poslije postao kralj Havaja.
## Izvori i bilješke
Kapauanuakea

**Kapauanuakea** (havajski *Kapau-a-Nuʻakea* = "Kapau, kći Nuakeje") bila je velika havajska plemkinja i poglavarica te kraljica havajskog otoka Molokaija; treći vladar tog otoka. Navodno je bila potomkinja princa Nanaulua od Tahitija.

Bila je kći kralja Keʻoloʻewa-a-Kamauaue i kraljice Nuakeje, unuka kralja Kamauaue i princa Keaunuija te nećakinja ratnika Kaupeepeenuikauile.

Njezini bratići su bili Ewauli-a-Laʻakona, poglavica otoka Oahua, Haulanuiaiakea, kralj Kauaija te kralj Elepuukahonua.

Njezin je muž bio Lanileo, a njihova kći Kamauliwahine postala je kraljica.
## Reference
Kauakahiakahoowaha

**Kauakahiakahoowaha** (**Kauakahi-a-Kahoʻowaha**) bio je 18. kralj havajskog otoka Oahua, čija je titula bila *Aliʻi Aimoku*.
## Biografija
Njegov je otac bio kralj Kahoowahaokalani, a majka kraljica Kawelolauhuki, kći kralja Kawelomahamahaije.

Postao je kralj nakon očeve smrti. Bio je unuk Kānekapuakakuhihewe.

Poslao je poslanika zvanog Kualona-ehu na dvor Kawelomakualue, kralja Kauaija.

Njegova se žena zvala Mahulua, te je njezino porijeklo nepoznato. Njihov je sin bio Kūaliʻi.
Kaumualiʻi

**George Kaumualiʻi** [Kaumualii] (o. 1778. - 26. svibnja 1824., Honolulu, Oahu) bio je havajski poglavica, zadnji kralj Kauaija i Niihaua.
## Biografija
### Rođenje, obitelj i brakovi
Kaumualiʻi je rođen oko 1778. godine. 

Njegova je majka bila kraljica vladarica Kamakahelei, a otac mu je bio Kāʻeokūlani, regent Mauija i Molokaija, preko kojeg je bio unuk kralja Kekaulikea, dok je preko majke bio unuk poglavice Kaumeheiwe.

Oženio je svoju polusestru, koja se zvala Kawalu. Njegova druga supruga bila mu je nećakinja, Kaʻapuwai Kapuaʻamoku. Na kraju je oženio Elizabeth Kaʻahumanu, udovicu kralja Kamehamehe I. Velikog.

Njegov je sin od nepoznate žene bio princ Humehume. S drugom je ženom imao sina Aarona Kealiʻiahonuija i kćer Kinoiki Kekaulike I.

Bio je djed Harriet Kawahinekipi Kaumualiʻi i kraljice Kapiolani.
### Ujedinjenje
Kralj Kamehameha I. osvajao je havajske otoke i stvorio kraljevinu Havaji.

Budući da Kaumualiʻi nije htio da njegovi podanici pate, sklopio je mir s Kamehamehom i postao mu vazal. 

Bio je prisutan na pogrebu kraljice Keōpūolani.

Bio je vrlo popularan među svojim podanicima zbog svoje dobrote. Bio je zgodan i sposoban vladar te su mnogi žalili kad je umro u svibnju 1824. godine u Honoluluu na otoku Oahuu. 

Njegovo je tijelo prenijeto na otok Maui.
## Izvori
*"King Kaumualii Profile"
Kawaokaohele

**Kawaokaohele** ("naši dani siromaštva") bio je kralj Mauija na drevnim Havajima.

Bio je sin kralja Kahekilija I. Velikog i njegove kraljice Haukanuimakamake, koja je rođena na Kauaiju.

Kawaokaohele je bio unuk kralja Kakaea i kraljice Kapohauole.

Nakon smrti kralja Kahekilija, Kawaokaohele ga je naslijedio te je vladao mirno. Tijekom vladavine Kawaokaohelea nije bilo rata na Mauiju.

Međutim, njegova sestra Keleanohoanaapiapi je oteta te se udala za poglavicu s Oahua.

Kawaokaohele je oženio Kepalaou, koja je bila kći kralja Piliwalea. Ona i Kawaokaohele bili su roditelji slavnog kralja Piʻilanija te baka i djed Kihe.
## Reference
Keakealanikane

**Keakealanikane** (1575. – o. 1635.) bio je 18. kralj otoka Havaji, koji je vladao od 1605. godine do svoje smrti.

Bio je sin kraljice vladarice Kaikilani.

Oženio je svoju polusestru Kealiʻiokalani te Kaleimakaliʻi i Kalaʻaiheanu.

Naslijedila ga je kći Keakamahana.

Bio je djed kraljice Keakealaniwahine.
## Izvori
Kealiiokaloa

**Keliiokaloa** (hav. *Keliʻiokaloa*; 1500.–1545.) bio je kralj otoka Havaji.

Rođen je kao princ. Keliiokaloa je bio najstariji sin kralja Umijaliloe (Umi) i njegove polusestre i žene Kapukini, te unuk Liloe (rođ. 1435., prem. 1495.). Naslijedio je Umijalilou na vlasti kada je umro, 1525.

Njegove supruge su bile Makua i Heluanuu. Imao je sina Kukailanija i kćer Kaohukiokalani te bio djed kraljice Kaikilani.

Tijekom vladavine Keliiokaloe, na Havaje je stigao brod koji su Havajci prozvali *Konaliloha*; na njemu je bio ’bijeli čovjek’, sa svojom sestrom. Havajci su toga čovjeka prozvali *Kukanaloa*.

Keliiokalou je svrgnuo mlađi brat Keavenuijaumi (kada je umro, 1545.).

## Povezano
*Ulu
*Vakea

## Reference
Keaunui

**Keaunui** ("Keau Veliki") bio je sjevernohavajski veliki poglavica ʻEwe, Waialue i Waianaea. Znan je i kao **Keaunui-a-Maweke**.

Pripadao je lozi poglavice Nanaulua kao sin čarobnjaka Mawekea i njegove žene Naiolaukeje.

Njegova su braća bili kralj Mulielealii, najstariji sin svoga oca, te Kalehenui.

Imao je nekoliko djece sa svojom ženom, velikom plemkinjom Wehelani: sina Laakonu, kćer Nuakeu (postala je kraljica Molokaija) i sina Moʻija, koji je bio prorok.

Bio je djed kraljice Molokaija Kapauanuakeje te predak kraljice Hualani.
## Reference
Keaweikekahialiʻiokamoku

**Keaweikekahialiʻiokamoku** [Keaveikekahialiiokamoku] bio je 21. kralj otoka Havaji u 17. stoljeću. Smatra ga se pretkom kralja Kamehamehe I. Velikog.

Keaweikekahialiʻiokamoku je najvjerojatnije rođen 1665. godine. Njegova je majka bila kraljica vladarica Keakealaniwahine, a otac njezin muž Kanaloa-i-Kaiwilena Kapulehu.

Budući da je postojao i kralj Keawenuiaumi, ovaj se kralj naziva i **Keawe II.** 

Keaweikekahialiʻiokamoku je bio unuk kraljice vladarice Keakamahane te potomak Keakealanikanea.

Bio je snažan vladar koji je vladao nad većim dijelom Havaja ("velikog otoka"). Putovao je po svim otocima i bio je iznenađujuć. 

Njegova polusestra Kalanikauleleiaiwi bila mu je suvladarica, ali i supruga.

Može ga se nazivati "ocem Havaja", jer su dvije plemićke kuće potekle od njega. 

Njegovi su sinovi bili Kalaninuiamamao i Kalani Kama Keeaumoku-nui, a unuk Kalaniʻōpuʻu-a-Kaiamamao. Nakon njegove smrti - koja se najvjerojatnije dogodila 1725. - izbio je rat.
## Izvori
Kauhiakama

**Kauhiakama** (**Kauhi-a-Kama**) bio je kralj havajskog otoka Mauija.

Iz starih legendi se saznaje da je bio sin i nasljednik kralja Kamalalawalua, ali je imao stariju braću i dvije sestre. Njegova majka je bila kraljica Piʻilaniwahine I.

Kauhiakama je oženio plemkinju Kapukini III., kćer poglavice Makakaualiʻija. Njihovo dijete je bio kralj Kalanikaumakaowākea.

Kauhiakama je pokušao izvršiti invaziju na otok Oahu. Nije uspio te je tamo ubijen. Sin ga je naslijedio.
## Reference
Kaulahea I

Poglavica **Kaulahea I.** (o. 1485., Kūkaniloko, Oahu – ?, Maui) bio je deseti kralj havajskog otoka Mauija (na drevnim Havajima). On je spomenut u drevnim legendama i pojanjima.

Njegov potomak je bio poglavica Kaulahea II., muž kraljice otoka Havaji Kalanikauleleiaiwi.

Rođen je kao princ otoka Molokaija – roditelji su mu bili kralj Molokaija Kahokuohua i njegova supruga, kraljica Hikakaiula. 

Djed mu je bio kralj Loe od Mauija te ga je Kaulahea naslijedio.

Žena Kaulaheje bila je kraljica Kapohanaʻaupuni, poglavarka Hila. Imali su dvojicu sinova, čija su imena:
*Kakae 
*Kakaʻalaneo 

Kakae je naslijedio svog oca.

Slavni unuk kralja Kaulaheje bio je princ Kaululaʻau.

Tijekom vladavine Kaulaheje nije bilo rata između Mauija i drugih otoka.
## Reference
Keoloewaakamauaua

**Keʻoloʻewa-a-Kamauaua** ("Keʻoloʻewa, sin Kamauaue") bio je havajski poglavica, drugi kralj havajskog otoka Molokaija te predak kralja Kalanipehua.

Za njegovu se obitelj vjerovalo da potječe od Nanaulua s Tahitija. (Prema mitu, njegov davni predak bio je bog Wākea.)

Njegovi su roditelji bili kralj Kamauaua i njegova supruga, kraljica Hinakeha, nazvana po božici Hini. Imao je starijeg brata Kaupeʻepeʻenuikauilu (on je oteo kraljicu Hinu od Hila te je prijestolje prepustio Keʻoloʻewi) i mlađu braću Hailija i Ulihalanuija.

On i njegova braća odgojeni su tako da mrze južne poglavice. 

Bio je predak mnogih poglavica i plemića te je njegovo ime zapamćeno u rodoslovljima. Njegova se žena zvala Nuakea, a bila je kći princa Keaunuija.

Njegova kći ga je naslijedila na vlasti, a zvala se Kapauanuakea.
## Reference
Keōua Kuahuʻula

**Keōua Kuahuʻula** [Keoua Kuahuula] (o. 1762. - 1791.) bio je havajski vladar (*Alii Nui*).
## Biografija
Keōua je rođen oko 1762. godine. Njegovo puno ime, Keōua Kuahuʻula, znači "Keōua od crvenog oltara". Keoua je često prvo ime. 

Njegov se polustric također zvao Keōua, a zvali su ga "Veliki".

Njegov je otac bio kralj Kalaniʻōpuʻu-a-Kaiamamao, a majka kraljica Kānekapōlei. Bio je polubrat kralja Kīwalaʻōa i princa Paulija Kaʻōleiokūa te stric kraljice Keōpūolani. Bio je i bratić kralja Kamehamehe I. Velikog.

Nakon što mu je otac umro, nije dobio zemlje te nije bio sretan. Žena mu se zvala Hiileiohiiaka.

Ubijen je 1791. kad ga je Kamehameha pozvao u Kohalu. Njegovo je tijelo bilo žrtvovano.
Kiha-a-Piilani

Poglavica **Kiha-a-Piilani** ("Kiha, sin Piilanija") (o. 1626. — ?) bio je kralj havajskog otoka Mauija (drevni Havaji).

Bio je sin velikog poglavice Piilanija, koji je dao sagraditi velik hram. Piilanijeva je žena, kraljica La’ieloheloheikawai, bila majka Kihe, Piikee i Lona-a-Piilanija. Prema mitu, Kiha je bio unuk boga Kūa.

Nakon što je Piilani umro, naslijedio ga je Lono, a Kiha je pobjegao na otok Havaji, kojim je vladao ʻUmi. ʻUmi ga je prihvatio, a Piikea, ʻUmijeva žena - Kihina sestra - nagovorila je muža da napadne Lona i na tron Mauija dovede Kihu. ʻUmi je to učinio te je uništio kip boga Kawalakiʻija.

Kiha je postao kralj Mauija, a oženio je Kumaku. Bio je otac Kamalalawalua.
## Izvori
Kīwalaʻō

**Kivalao** (o. 1760. - 1782.) bio je havajski vladar, sin poglavice Kalaniopuu-a-Kaiamamaa i polubrat Keoue Kuahuule. Njegova je supruga bila Kekuiapoiua Liliha. Imali su kćer Keopuolani, koja je postala kraljica. Ubio ga je Keeaumoku Papaiahiahi, otac kraljice Kaahumanu.
Kuaiwa

**Kuʻaiwa** [Kuaiva] bio je kralj otoka Havaji (Veliki otok, *Hawaiʻi*), 8. veliki poglavica toga otoka. Vladao je od 1345. do 1375.
## Biografija
Kuʻaiwa je bio sin kralja Kalaunuiohue, kojeg je naslijedio, i kraljice Kaheke te brat princeze Kapapalimulimu.

Za razliku od oca, bio je mirne naravi.

Imao je dvije supruge, koje su se zvale Kumuleilani i Kamanawa ("doba"). 

Kamanawa je bila kći Ilikija i njegove žene Kalameje te unuka Kalahumokua II.

Prva mu je rodila nekoliko djece: kralja Kahoukapua, princezu Hukulani i princa Manaueu.

Kamanawa mu je rodila sina ʻEhua, od kojeg je potekao jedan ogranak obitelji poglavica.

Nakon što je umro 1375. godine, njegov sin Kahoukapu ga je naslijedio.

## Izvori
Kukohou

Prema havajskoj mitologiji, **Kukohou** (**Kukohoa**) bio je kralj (*Aliʻi Aimoku*) otoka Havaji na drevnim Havajima.
## Obitelj
Spomenut je u drevnim pojanjima kao član dinastije Pili.

Moguće je da je bio sin kralja Pilikaʻaieje s Tahitija. Druga je mogućnost da su mu roditelji bili Loʻe i njegova supruga Hinamaileliʻi. 

Žena Kukohoua je bila Hinakeʻuki, koja je opisana kao kći nekog južnog poglavice. Ona je Kukohouu rodila sina Kaniuhua, koji je bio otac slavnog kralja Kanipahua.
## Izvori
Kukohoua spominju David Malo i Abraham Fornander u svojim knjigama.
## Reference
Laakona

**Laakona** (havajski *Laʻakona*; neispravno *Lakona*) bio je havajski poglavica, princ otoka Oahua i kralj Ewe.

Njegov je otac bio poglavica Keaunui, a majka mu se najvjerojatnije zvala Vehelani. Imao je sestru Nuakeu, koja je bila kraljica Molokaija, i brata Moija, koji je bio prorok.

Bio je bratić kralja Kumuhonue i Hinakaimauliawe.

Naslijedio je Ewu od svog oca. Bio je vazal svog bratića i njegova sina Elepuukahonue. Ewa je pod njegovom vladavinom bila najbogatiji dio Oahua.

Bio je predak poglavica Ewe koji je izuzetno čašćen. Njegov je sin bio Ewaulialaakona, nazvan po njemu i po Ewi.
Laamaikahiki

**Laamaikahiki** (havajski *Laʻa-mai-kahiki*) bio je treći vladar havajskog otoka Kauaija.

Njegov je biološki otac bio poglavica Ahukai, a usvojio ga je Moikeha, koji ga je odveo na Tahiti.

Poslije se Laamaikahiki vratio na Havaje, a nakon smrti svog poočima, ponovno je otišao na Tahiti i umro ondje.

Na Havajima je oženio tri žene: Hoakanuikapuaihelu, Vaolenu i Mano. Njegov sin Ahukinialaa bio je četvrti vladar.

Moguće je da je imao ženu i na Tahitiju te da je bio predak tahićanskih kraljevskih obitelji.
Maweke

Prema havajskim pojanjima, **Maweke** (ili **Māweke**; izgovor: [Maveke]) bio je plemić najvišeg ranga koji je živio u 11. stoljeću. Opisan je u legendama kao čarobnjak (ili svećenik; havajski *[[kahuna]]*) te kao *[[Aliʻi]]* (plemić) „plave krvi” (havajski plemić najvišeg ranga). Bio je predak plemića otoka Oahua.

Nije bio havajskog podrijetla, već je došao na Havaje s Tahitija te je bio slavan po svom poznavanju „crne magije”. Njegov je slavni predak bio Nanaulu.

Imena njegovih roditelja bila su Kekupahaikala (otac) i Maihikea (majka).

Kad je stigao na Oahu, Maweke je podigao hram bogu zvanom Kanaloa.

Maweke je oženio ženu imenom Naiolaukea (Naiolakea). Njihova su djeca:
*Mulielealiʻi
*Kaehunui
*Kalehenui
*Keaunui, otac poglavarice Nuakee od Molokaija
*Kamoeaulani
## Reference
Loe od Mauija

**Kralj Loe od Mauija** (havajski *Loe o Maui*) bio je havajski poglavica, princ i kralj otoka Mauija na drevnim Havajima. Spomenut je u drevnim pojanjima.

Bio je deveti kralj otoka, a rođen je kao princ, sin kralja Kamaloohue te unuk kralja Kuhimane i praunuk kralja Aloa.

Majka mu je bila kraljica Kapu.

Supruga kralja Loea bila je kraljica Wahaʻakuna, koju spominje Samuel Kamakau.

Sin Wahaʻakune i Loea bio je kralj Molokaija Kahokuohua.

Loea je naslijedio unuk, kralj Kaulahea I.
## Reference
Lupekapukeahomakaliʻi

**Lupekapukeahomakaliʻi** je bio havajski poglavica, kralj otoka Oahua kao suprug kraljice vladarice Kalaʻimanuʻije te suvladar.
## Biografija
Lupekapukeahomakaliʻi je bio sin poglavice Kalaniulija i njegove supruge Naluehiloikeahomakalii. Bio je polubrat plemkinje Hoohile.

Njegovo je podrijetlo bilo iznimno plemenito. Navodno je bio vrlo plemenit čovjek, koji bi nakon ribolova dijelio ribu rođacima i prijateljima, a poslije i strancima.

Oženio je kraljicu Kalaʻimanuʻiju. Bili su vrlo skladan par. Često je pratio ženu, a bio je i mudar.

Moguće je da je čak bio moćniji i popularniji od svoje supruge, s kojom je imao jednu kćer, Kekelu, te sinove Kūamanuiju, Kaihikapuamanuiju i Haʻoa.

Bio je djed kralja Kakuhihewe.
Kūaliʻi

**Kūaliʻi** (puno ime: **Kūaliʻi Kunuiakea Kuikealaikauaokalani**) bio je havajski poglavica, 19. kralj otoka Oahua i 20. vladar Kauaija. Poznat je po zakonu kojim je naredio ribarima da hrane strance. Njegovo je najduže ime bilo **Kualiʻilanipipililanioakaiakunuiakealuanuʻuokuiʻialiʻiʻikahalau**.
## Biografija
 
Kūaliʻi je bio sin kralja Kauakahiakahoowahe i njegove supruge Mahulue te unuk Kahoowahaokalanija i njegove žene Kawelolauhuki. Vjerojatno nije imao braće i sestara.

Rođen je u Kalapawaiju. Tijekom mladosti je živio u Kailui. Smatran je svetim, a svetost je "naslijedio" od jednog pretka.

Naslijedio je svojeg oca na prijestolju Oahua i napao otok Havaji dok je njime vladala kraljica Keakealaniwahine.

Postoji mnogo tajni u vezi ovog vladara, a jedna je kako je uspio postati vladar Kauaija.

Njegovi su sinovi bili Kapiʻiohookalani (njegov nasljednik), Peleʻioholani (kralj Oahua i Molokaija), a imao je i kćeri Kukuiaimakalani i Kapionuilanilalahai.

Umro je veoma star u Kailui.
Kuhimana

Princ **Kuhimana** bio je kralj havajskog otoka Mauija na drevnim Havajima. On je spomenut u drevnim legendama te je u pojanjima data njegova genealogija.

Bio je nazvan po havajskom bogu astrologa.

Kuhimana je rođen oko 1393. godine kao princ, sin kralja Aloa, koji je znan i kao Alau. Bio je tako unuk kralja Mauiloe, a naslijedio je oca na mjestu kralja Mauija.

Majka mu je bila kraljica Moeiekana.

Kuhimana je stvorio "svetu uniju" oženivši svoju sestru, princezu Kaumanu I. Ovo su njihova djeca:
*kralj Kamaloohua
*princeza Waohaʻakuna

Preko svoje kćeri, Kuhimana je bio povezan s poglavicom Maʻilikukahijem od Oahua.

Sestra-žena Kuhimane također je poznata kao Kaʻana.

Kuhimana je ubijen u bitci Kaeleikija, a njegova supruga se tada ubila.

## Reference
Mauiloa

::*Za lik iz mitologije, pogledajte [[Maui (havajska mitologija)]].*
Kralj **Mauiloa** („visoki Maui“) bio je kralj otoka Mauija na drevnim Havajima. On je spomenut u drevnim legendama i pojanjima kao veliki vladar.

Čini se da je on vladao samo zapadnim Mauijem.

U njegovo doba je živio kralj Laamaikahiki od Kauaija.

Mauiloa je došao na vlast kao mladić, a otac mu je bio njegov prethodnik, kralj Hanalaʻa.

Majka kralja Mauiloe bila je kraljica Mahuia; njezin drugi muž bio je zvan Lonoʻopua.

Mauiloa je oženio ženu zvanu Kauhua, čije je podrijetlo nepoznato. Njihov sin je bio kralj Alo od Mauija. On je naslijedio oca te je vladao otokom. 

Unuk Mauiloe bio je kralj Kuhimana, nazvan po jednom bogu iz havajske mitologije.
## Reference
Nanaulu

Prema havajskoj mitologiji, Nanaʻulu [Nanaulu] bio je princ (poglavica) koji je došao na Havaje i osnovao svoju dinastiju.

Njegovi roditelji su bili kralj Tahitija Kiʻi (Tii) i kraljica Hinakoula, a imao je brata Ulua.

Ulu i Nanaʻulu su krenuli s Tahitija na put prema Havajima.

Nanaʻulu i Ulu su osnovali svoje dvije obitelji havajskih poglavica.

Nanaʻulu je oženio Kapumaleolani, koja mu je rodila kćer Kahaumokulēʻiju.

Mnogi Havajci i danas prate porijeklo preko Nanaʻulua.
## Reference
Palena od Mauija

Kralj **Palena** je bio kralj Mauija na drevnim Havajima. Spomenut je u drevnim pojanjima kojima su drevni Havajci prenosili usmeno svoju povijest.

Postojala je i plemkinja s istim imenom, koja je bila žena Panaikaiaikija i majka Ahulija.

Kralj Palena je rođen oko 1120. godine u mjestu zvanom Mokae na Mauiju. 

Otac mu je bio kralj Haho, sin Paumakue, a majka kraljica Kauilaʻanapa.

Palena je oženio svoju polusestru – Hiʻilani-Hiʻileialialiju.

Imao je jednog sina zvanog Hanalaʻa ili dvojicu sinova koji su znani kao Hanalaʻa-nui i Hanalaʻa-iki.

## Reference
Paumakua od Mauija

**Paumakua** je ime drevnog havajskog poglavice koji je postao prvi znani kralj otoka Mauija na drevnim Havajima.

U pojanju zvanom *[[Kumulipo]]*, gdje je opisano i stvaranje svijeta, data je njegova genealogija.

Bio je predak mnogih kraljeva Mauija i otoka Havaji, potomak Heme iz loze poglavice Ulua.

Roditelji su mu bili plemić Huanuiʻikalailai i plemkinja Kapola (Kapoea). 

Paumakua je imao brata Kuheailanija, čiji je sin bio poglavica Hakalanilea.

Paumakua je oženio svoju sestru Manokalililani, stvorivši „svetu uniju“ iz koje je rođen njegov nasljednik, kralj Haho od Mauija.

## Izvori
Peleʻioholani

**Peleʻioholani** [Peleioholani] (? - 1770.) bio je havajski visoki poglavica, 21. kralj otoka Kauaija te 22. kralj Oahua. 
## Biografija
Nije poznato kad je Peleʻioholani točno rođen. Nazvan je po božici vatre Pele.
 
Njegovi su roditelji bili kralj Kūaliʻi i kraljica Kalanikahimakeialiʻi, a djed mu je bio kralj Kauakahiakahoowaha.

Bio je brat kralja Kapiʻiohookalanija, koji je vladao Oahuom i princeze Kukuiaimakalani, koju je oženio i učinio kraljicom.
### Vladavina
Bio je vladar Oahua, Molokaija, Kauaija i Niihaua jer je pobijedio mnoge poglavice.
### Imena
Zvan je i **Peleiholani**, a James Cook ga je zvao **Perreeorannee**.
## Brakovi i djeca
Sa ženom zvanom Halakiʻi imao je sina Kūmahanu, a sa sestrom je dobio kćer Kalanipoʻo-a-Peleʻioholani. Imao je i kćer zvanu Keʻelaniʻihonuaiakama, a možda i kćer Kaʻapuwai, koja je bila majka kraljice Kamakahelei, vladarice Kauaija.
## Izvori
*Abraham Fornander: *An Account of the Polynesian Race: Its Origin and Migrations*
*Veliki poglavica Peleioholani
Vladari Koʻolaua

Ovo je **popis vladara Koʻolaua**, mjesta na otoku Oahuu (Havaji). Stari Havajci su vjerovali da su njihovi vladari potomci boga imenom Wākea. Njihovi su vladari mogli imati različite "rangove"; najviši poznati rang imali su oni rođeni iz unije sestre i brata. Prvi vladar Koʻolaua bio je poglavica Kalehenui, sin Mawekea. 
## Popis

*Kalehenui — sin čarobnjaka Mawekea, koji je na Oahu došao s Tahitija
*Hinakaimauliawa — kći Kalehenuija i Kahinalo
*Mualani — kći Hinakaimauliʻawe i Kahiwakaʻapua
*Kua-o-Mua — sin Mualani i Kaomealanija I. 
*Kawalewaleoku — sin Kue i njegove sestre Kapue; smatran bogom
*Kaulaulaokalani — sin Kawalewaleokua i Unaʻule
*Kaimihauoku — kći Kaulaulaokalanija
*Moku-o-Loe — sin Kaimihauoku
*Kalia-o-kalani (Kahoakalani-o-Moku) — sin Mokua
*Ke-opu-o-lani (Kupualani) — muž Kaohi-a-kanake
*Kupanihi — muž Kahua-o-kalani
*Lua-poluku — muž Mumu-ka-lani-ohue
*Ahu-kai
*Maʻe-nui-o-kalani
*Kapikiʻo-kalani
*Holaulani (Kauaohalaulani)
*Laninui-a-Kaʻihupeʻe
*Hoalani
*Ipuwai-o-Hoalani

## Izvori i bilješke
Vladari Mauija

Ovo je **popis vladara havajskog otoka Mauija**. Prije nego što je kralj Kamehameha I. ujedinio sve havajske otoke u Kraljevinu Havaji, Mauijem su vladali poglavice. Prvi poznati poglavica bio je Paumakua. Havajski termin za poglavicu je *[[Aliʻi]] Nui*, ali se za vladare Mauija koristi i riječ *Mōʻī*.
## Popis vladara Mauija
*Paumakua – sin Hue sa Oahua
*Haho – sin Paumakue 
*Palena
*Hanalaʻa
*Mauiloa
*Alau 
*Kanemokuhealii 
*Lonomai 
*Wakalana 
*Alo
*Kaheka-o-Alo
*Mapuleo 
*Paukei
*Luakoa 
*Kuhimana
*Kamaloohua
*Loe
*Kaulahea I. – unuk Loea
*Kakae
*Kakaalaneo – brat Kakaea
*Kahekili I. Veliki
*Kawaokaohele
*Piʻilani
*Lono-a-Piilani
*Kiha-a-Piilani
*Kamalalawalu
*Kauhiakama
*Kalanikaumakaowākea
*Lonohonuakini
*Kaulahea II.
*Kekaulike
*Kamehamehanui Ailuau
*Kahekili II.
*Kaeokulani
*Kalanikūpule
## Izvori
Alapaiwahine

**Alapaʻiwahine** je bila havajska princeza,  pretkinja kralja Kalakaue. 

Bila je rođena iz incesta, kao članica vrlo moćne obitelji, kći Kalaninuiamamaa i njegove kćeri Kaolanialiʻi. Ovakvo nešto je bilo vrlo neobično čak i za kraljevsku obitelj. 

Bila je sestra Kalaniʻōpuʻu-a-Kaiamamaa i rođakinja kralja Kamehamehe I. Udala se za Kepoʻokalanija te je imala dvojicu sinova: Kamanawu II. i Kapelakapuokakaea.

## Izvori
Piʻilani

Kralj **Piʻilani** ("uspon na nebo") bio je kralj havajskog otoka Mauija.
## Biografija
### Djetinjstvo
Piʻilani je rođen na Mauiju oko 1577. kao princ.

Roditelji su mu bili kralj Kawaokaohele i kraljica Kepalaoa.

Budući da je Piʻilani slavan vladar, izmišljen je mit prema kojem je njegov otac bio bog Kū.

Kao dječak, Piʻilani je obrezan u skladu s havajskom tradicijom. (Na drevnim Havajima, obrezivanje je bilo ritual kojim su dječaci postajali muškarci; obično bi baka pripremala dječaka za taj dan.)
### Vladavina

Nakon što je Kawaokaohele umro, Piʻilani ga je naslijedio.

Piʻilani je smatran velikim vladarem jer je njegova vladavina bila mirna.

On je dao sagraditi veliki hram — Piʻilanihale Heiau (slika desno). Nažalost, nije poznato kojem bogu je hram bio posvećen. Havajci su bili politeisti; u njihovoj religiji je važno mjesto imao bog Kū.
## Osobni život
Kralj Piʻilani je oženio La’ieloheloheikawai; imali su djecu:
*Kiha
*Lono
*Piʻikea
*Kalaʻaiheana I.

La’ieloheloheikawai je bila kraljica i glavna žena Piʻilanija, koji je oženio i Moku te Kunuʻunuiakapokiʻi.
## Reference
Kalani Pauahi

**Kalani Pauahi** (ili **Kalanipauahi**) (o. 1804. – 1826.) bila je havajska princeza i kraljica.
## Biografija
Kalani je rođena oko 1804. godine.

Njezin je otac bio princ Pauli Kaʻōleiokū, koji se smatra najstarijim sinom kralja Kamehamehe I. Velikog, ali mu je otac možda bio kralj Kalaniopuu-a-Kaiamamao. Paulijeva je majka bila kraljica Kanekapolei, a brat mu je bio poglavica Keōua Kuahuʻula.

Majka joj je bila Keouawahine, čiji su roditelji bili Kauhiwawaeono i njegova žena Loewahine.

Polusestra joj se zvala Laura Kanaholo Konia.

Njezino ime Pauahi znači "vatra je gotova". Njezina je nećakinja bila Berenika Pauahi Bishop.

Udala se za kralja Kamehamehu II., koji joj je možda bio stric. On je bio posljednji havajski vladar koji je prakticirao poligamiju (višeženstvo). Bio je stariji od nje sedam godina.

Kad je on umro u Londonu, postala je kraljica udovica, a bila je vrlo mlada. 

Drugi joj je muž bio Kahalaia Luanuu, a treći Matej Kekuanaoa. Vjenčali su se 1825. Rodila je kćer, Rutu Keelikolani, ali se ne zna je li joj Matej bio biološki otac.

Umrla je rađajući kćer, ali možda je bila zaražena gripom.

Bila je baka Ivana Vilima Pitta Kinaua.
Kawelolauhuki

**Kawelolauhuki** [Kavelolauhuki] (ili **Kawelolauhuku**) bila je princeza havajskog otoka Kauaija i kraljica drugog otoka, Oʻahua.
## Biografija
 
Kawelolauhuki je rođena kao kći kralja Kawelomahamahaije i kraljice Kapohinakalani te je bila unuka Kamakapua. Otac joj je bio veliki vladar.

Bila je sestra kralja Kawelomakualue i teta kralja Kaweloaikanake, te sestra princa Kaweloikiakoʻoa, princa Koʻoakapokoa, princeze Kaʻawihiokalani i princeze Malaiakalani, koja je bila majka Kaweloamaihunaliija.

Udala se za kralja Kahoowahaokalanija te su imali sina Kauakahiakahoowahu, preko kojeg je bila baka kralja Kūaliʻija.
## Izvori
* Frederick B. Wichman: *Pua Ali'I O Kaua'i: Ruling Chiefs of Kaua'i*
*Abraham Fornander: *An Account of the Polynesian Race: Its Origin and Migrations*
Keleanohoanaapiapi

**Keleanohoanaʻapiapi** je bila havajska princeza otoka Mauija, po kojoj je nazvan jedan krater na Veneri.
## Biografija
Keleanohoanaʻapiapi je bila kći kralja Kahekilija I. Velikog i kraljice Haukanuimakamake te unuka kralja Kakaea i sestra Kawaokaohelea.

Ova princeza pomalo podsjeća na Helenu Trojansku jer je oteta.

Kralj otoka Oahua, Piliwale, imao je brata imenom Lo Lale, koji je bio neoženjen, pa se Piliwale zabrinuo. Keleanohoanaʻapiapi je oteta kako bi mu postala ženom. Keleanohoanaʻapiapi i Lo Lale imali su troje djece. Lo Lale je bio veoma sretan, ali ne i njegova žena. Odlučila ga je napustiti i vratiti se na rodni otok k svome bratu. Lo Lale i Keleanohoanaʻapiapi su se rastali i ona je otišla svojim putem.

Keleanohoanaʻapiapi se poslije udala za Kalamakuu, rođaka svoga bivšeg muža. Lo Lale joj je poslao voće i poruku mira, ali ga ona više nikada nije srela. Imala je kćer Laielohelohe s drugim mužem. Ta je Laielohelohe bila žena kralja Piʻilanija.
## Reference
Kīnaʻu

**Kalani Ahumanu i Kaliko o Iwi Kauhipua o Kīnaʻu**, znana i kao **Elizabeth Kīnaʻu** ili **Kaʻahumanu II.** (o. 1805. - 4. travnja 1839., Honolulu), bila je havajska princeza i kraljica, a također i *Kuhina Nui*.
## Biografija
### Rođenje i obitelj
Kīnaʻu je rođena oko 1805. godine. Njezin je otac bio kralj Kamehameha I. Veliki, a majka kraljica Kalākua Kaheiheimālie, preko koje je bila unuka poglavice Keeaumokua Pāpaiahiahija i nećakinja kraljice Kaʻahumanu.

Rođena je na otoku Oahuu te ju je posvojila njezina maćeha Peleuli, a u odgajanju je sudjelovao i Peleulin muž Kawelookalani. Peleuli ju je nazvala po svojem sinu.
### Brakovi i djeca
Kīnaʻu i njezina sestra Kamāmalu udale su se za svojeg polubrata, kralja Kamehamehu II. Drugi im je polubrat bio Kamehameha III. Kamehameha II. i Kamāmalu umrli su u Londonu 1824. godine.

Kīnaʻu se zatim udala za Kahalaiʻu Luanuʻua, unuka Kamehamehe I., te su imali dvoje djece - jedno je bilo posvojeno, a drugo je umrlo. Njezin je treći muž bio guverner Mataio Kekūanāoʻa, ali je njezina teta Kaʻahumanu bila bijesna zbog tog braka. 
 
Mataio i Kīnaʻu imali su nekoliko djece: sinove Davida Kamehamehu, Mosesa Kekūāiwu Keawenuija, Kamehamehu V., Kamehamehu IV. i kćer Victoriju Kamāmalu. 
### ''Kuhina Nui''
Nakon smrti svoje tete postala je *Kuhina Nui* (regentica). Bila je protestant te je progonila rimokatolike. I njezina je kći bila *Kuhina Nui*, kao i Mataio.

Kamehameha III. i Kīnaʻu svađali su se oko politike, ali su se dogovorili i stvorili nov sustav vladanja.

Bila je baka princa Alberta Kamehamehe.

Umrla je u Honoluluu 4. travnja 1839. godine.
## Izvori
*Hiram Bingham I.: *A residence of twenty-one years in the Sandwich Islands*
*Samuel Manaiākalani Kamakau: *Ruling chiefs of Hawaii*
*Rosalin Uphus Comeau: *Kamehameha V.* 
*Mary Hannah Krout: *The memoirs of Hon. Bernice Pauahi Bishop*
## Vanjske veze
Kamāmalu

**Kamāmalu Kalani-Kuaana-o-Kamehamalu-Kekuaiwa-o-kalani-Kealii-Hoopili-a-Walu** (o. 1802., Kawaihae, Havaji - 8. srpnja 1824., London, Ujedinjeno Kraljevstvo) bila je princeza i kraljica Havaja, supruga i polusestra kralja Kamehamehe II.
## Biografija
Kamāmalu je rođena oko 1802. godine na Havajima. Njezin je otac bio kralj Kamehameha I. Veliki, te je njezino ime skraćenica od *Kamehamehamalu* - "sjena usamljenoga", budući da je Kamehameha bio "usamljenik".

Preko svog je oca bila unuka Kekuʻiapoiwe II.

Njezina je majka bila kraljica Kalākua Kaheiheimālie, a teta Kaʻahumanu; obje su bile udate za istog muškarca. Njezin je djed po majci bio Keeaumoku Pāpaiahiahi.

Imala je sestru Kīnaʻu, te su se obje udale za svog brata Kamehamehu II., koji je naslijedio oca na prijestolju Havaja. Kamāmalu mu je bila najdraža žena, ali nisu imali djece.

Na jeziku je imala tetovažu jer je bila duboko pogođena kad je kraljica Keōpūolani umrla 1823. godine. Kamāmalu je rekla: "He eha nui no, he nui roa ra ku‘u aroha." - "Velika bol uistinu, velika je moja ljubav."

1823. Kamāmalu i Kamehameha posjetili su London i kralja Đuru IV., te je ona bila u središtu pozornosti. Nažalost, dobila je ospice i umrla u Londonu 1824. godine, 8. srpnja. Kamehameha je bio u velikoj tuzi te je umro vrlo skoro.

Tijela kralja i kraljice odvezena su na Havaje gdje su pokopana.
## Vanjske veze
Laura Kanaholo Kōnia

**Laura Kanaholo Konia** (o. 1808. – 1857.) bila je havajska princeza.
## Biografija
Laura je rođena oko 1808. godine, kao mlađa kći princa Paulija Kaoleiokua i njegove žene Kahailiopue Luahine.

Pauli je smatran sinom kralja Kamehamehe I., a majka mu je bila kraljica Kānekapōlei.

Bila je polusestra kraljice Kalanipauahi i šurjakinja kralja Kamehamehe II.

1828. se udala za Abnera Kuhooheiheipahua Pakija. Njihova je kći bila Bernice Pauahi Bishop.

Laura je bila nježna, ali snažna, dobra majka i supruga. Abner joj je bio idealan supružnik. Nisu se složili s odabranikom svoje kćeri, ali su ga ipak prihvatili.

Bila je pjesnikinja i pjevačica, te pomajka kraljice Liliuokalani.

Umrla je 1857. na Havajima, tijekom epidemije.

## Izvori

## Vanjske veze
*
Laieikawai

Prema havajskoj mitologiji, **Laʻieikawai** (**Lāʻi.e.-i-ka-wai**; također poznata kao **Kawahineliula** = "žena sutona") je bila smrtna princeza, a sestra blizanka joj je bila Laʻielohelohe.

Njihovi su roditelji bili jedan poglavica s Oahua i njegova supruga; ovaj poglavica je htio sina te je ubijao svoje kćeri. Kad su Laʻieikawai i Laʻielohelohe rođene, skrivene su od svoga oca.

Laʻieikawai je skrivena u jednu špilju, a duga, simbol boga Lona, sjajila je kod te špilje.

Njezina se baka Waka brinula za nju.

Kad je odrasla, u Laʻieikawai se zaljubio poglavica Aiwohikupua s Kauaija.
## Izvori
Manono I

**Manono I.** je bila havajska princeza. Riječ *manono* na havajskom ima nekoliko značenja. To je ime dano mnogim biljkama.

Njezini su roditelji bili kralj Alapainui i njegova žena Kamakaimoku, poznata po ljepoti i vezama. Alapainui je bio uzurpator prijestolja.

Bila je polusestra kralja Kalaniopuu-a-Kaiamamaa, poglavice Keoue Velikog i Keaweopale te teta kralja Kamehamehe I. Velikog i kralja Kīwalaʻōa.

Udala se za Keōuu i rodila mu kćer Kiʻilaweau, preko koje je bila baka Keaoue Kekuaokalanija.
## Izvori
Piʻikea

**Piʻikea** je bila velika havajska plemkinja, princeza otoka Mauija i kraljica otoka Havaji (Veliki otok).

Njeni su roditelji bili kraljica La’ieloheloheikawai i kralj Piʻilani, koji je dao sagraditi hram.

Bila je sestra kraljeva Lona-a-Piilanija i Kihe-a-Piilanija.

Prema mitu, bila je potomak boga Kūa.

Kiha je otišao k svojoj sestri nakon očeve smrti. Piʻikea je bila žena kralja Havaja ʻUmija, koji je pomogao Kihi da dođe na tron Mauija.

Piʻikea i ʻUmi bili su roditelji sina Kumalaea i kćeri Aihākōkō.
## Izvori
Piilaniwahine

**Piʻilaniwahine** je bila havajska princeza. Njezino ime znači "žena koja se uspinje na nebo".

Prema Solomonu Lehuanuiu Kalaniomaiheiluu Peleioholaniju, njezini su roditelji bili kralj otoka Mauija Kalanikaumakaowākea i njegova supruga, kraljica Kaneakalau.

Njeni su supruzi bili Moana (imali su troje djece) i Ahu-a-ʻI, s kojim je imala kćer Lonomaaikanaku, preko koje je bila baka Kalaninuiamamaa, havajskog vladara.
## Izvori
Ruta Keelikolani

**Ruta Luka Keanolani Kauanahoahoa Keelikolani** (1826. – 1883.) bila je havajska princeza, braniteljica tradicije.

Dokumentarni film je snimljen o njoj 2004. godine.
## Biografija
Majka princeze Rute bila je kraljica Kalanipauahi. Smatralo se da ima dva oca – to su bili Kahalaia Luanuu i Matej Kekuanaoa.

Rutu je odgojila kraljica Kaahumanu.

Prvi joj je muž bio Vilim Pitt Leleiohoku I., a drugi Isaac Young Davis.

Njezin sin iz prvog braka bio je Ivan Vilim Pitt Kinau, a iz drugog Keolaokalani Davis Paki.

Ruta je živjela kao havajske plemkinje u davnini. Znala je engleski te je imala kršćansko ime, ali je štovala stare bogove i duhove predaka. Nije se voljela fotografirati.

Imala je 200&nbsp;kg te su ju mnogi smatrali glupom, a minister ju je opisao kao nesposobnu.

Ona je, međutim, imala mnogo više moći od nekih Europljanki, a isto tako i novca.

Umrla je u palači 15. svibnja 1883. godine. 
## Vanjske veze